OpenLLM-France/wikimedia huggingface dataset:
# Dau (vaixell)

Un dau (de l'àrab, داو, dāw, habitualment conegut amb la transcripció anglicitzant dhow) és un vaixell de vela tradicional dels països àrabs amb una o més veles llatines. Tradicionalment s'ha utilitzat a l'oceà Índic, sobretot al llarg de la costa de la península Aràbiga, el Pakistan, l'Índia i l'Àfrica oriental.

## Característiques

Els daus més grans poden arriben a tenir una trentena de tripulants, mentre que als més petits i usuals n'hi caben una dotzena. Són més grans que les faluques, una altra mena d'embarcació àrab d'ús habitual en rius i llacs a Egipte, el Sudan i l'Iraq.
Per a la navegació, els mariners dels daus s'orientaven amb les estrelles gràcies a l'instrument tradicional anomenat kamal, que determina la latitud a través de l'angle format entre l'Estrella Polar i l'horitzó.
Fins als anys seixanta, els daus feien les travessies comercials entre el golf Pèrsic i l'Àfrica Oriental amb les veles com a únic mitjà de propulsió. La càrrega que acostumaven a portar era formada per dàtils i peix en el viatge cap a l'Àfrica, i fusta de manglar cap als països del Golf. Sovint navegaven en direcció sud durant el monsó a l'hivern o al començament de la primavera, i tornaven a Aràbia al final de la primavera o al començament de l'estiu.
Es coneix amb el nom de dau, doncs, el vaixell petit, de factura tradicional, encarregat del comerç marítim a la regió de la mar Roja, el golf Pèrsic i l'oceà Índic des de Madagascar fins al golf de Bengala. Es tracta d'embarcacions de 300 a 500 tones de pes, amb un buc llarg i estret.

## Tipus de daus

També hi ha una família d'antics vaixells àrabs de vela llatina, coneguts amb diversos noms (sambuk, baggala, ghanja, zaruq) segons la forma i la mesura. Cal destacar:
* Ghanja, gran embarcació amb la roda de proa corbada i un codast inclinat i amb la fusta adornada amb gravats.
* Baghla, el tradicional dau per navegar a mar obert.
* Battil, caracteritzat per una llarga roda de proa que culmina en un cap de mort en forma de garrot.
* Badan, barca de poc calat per a aigües poc fondes.
* Boum, dau amb popa afuada i estructura més simètrica.

## Referències

* ↑ «Dau (vaixell)». Gran Enciclopèdia Catalana. Barcelona: Grup Enciclopèdia Catalana.
* ↑ «Dhow Ship - Types». Arxivat de l'original el 2010-11-25. [Consulta: 14 març 2010].

## Vegeu també

* Mappila
Viccionari
# Fort Manoel

El Fort Manoel és una fortificació de l'illa de Malta. Està situada a l'Illa Manoel al Port de Marsamxett, al nord de La Valletta i comanda l'entrada d'aquest port i els ancoratges a Sliema.

## General

El Fort Manoel és un fort en estrella construït amb pedra autòctona de l'illa. Va ser construït per l'Orde de Sant Joan de Jerusalem per protegir el nord de La Valletta d'accions d'artilleria des d'Isolotto al Port de Marsamxett entre 1723 i 1755 per ordre del Gran Mestre portuguès António Manoel de Vilhena, que va proveir els fons per la construcció, i en el seu honor es va anomenar la fortalesa.
El disseny original del fort a l'illa i que es coneix com a Isolotto fou del francès René Jacob de Tigné. El disseny final va incorporar treballs de Charles François de Mondion, que era l'enginyer militar de l'Orde en aquell temps. Mondion va supervisar la construcció i sembla que havia estat enterrat a la capella del fort, dedicada a Sant Antoni de Pàdua.
El fort va ser un actiu militar per als cavallers de l'Orde i després per a l'Imperi Britànic.

## Segona Guerra Mundial

Durant la Segona Guerra Mundial una bateria de 3,7 polzades antiaèries es va desplegar en aquest castell. Les armes van ser disposades en un semicercle al voltant del fort. Els atacs aeris durant la Segona Guerra Mundial malmeteren el castell.

## En l'actualitat

El fort està actualment en restauració per reparar els desperfectes que ocasiona el pas del temps i el mal sofert durant la Guerra. La restauració, iniciada el 2000, s'acabà el 2010.

## Referències

* 1 2 3 «Descendant visits Mondion's masterpiece, Fort Manoel» (en anglès). Times of Malta, 31-08-2011. [Consulta: 7 agost 2013].
* ↑ Castillo, Dennis Angelo. The Maltese Cross: a strategic history of Malta (en anglès). Greenwood Publishing Group, 2006, p.26. ISBN 0313323291.

## Enllaços externs

* http://www.educ.um.edu.mt/militarymalta/html/fort_manoel.html
# Pseudomystus fuscus

Pseudomystus fuscus és una espècie de peix de la família dels bàgrids i de l'ordre dels siluriformes.

## Morfologia

Els mascles poden assolir els 5,1 cm de longitud total.

## Distribució geogràfica

Es troba a Malàisia i Indonèsia.

## Referències

* ↑ Jayaram K. C. 1968. Contributions to the study of bagrid fishes (Siluroidea: Bagridae). 3. A systematic account of the Japanese, Chinese, Malayan and Indonesian genera. Treubia, Mus. Zool. Borgoriense v. 27 (pt 203). 287-386.
* ↑ BioLib (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Popta, C. M. L. 1904. Descriptions préliminaires des nouvelles espèces de poissons recueillies au Bornéo central par M. le Dr. A. W. Nieuwenhuis en 1898 et en 1900. Notes from the Leyden Museum v. 24 (for 1902-04): 179-202.
* Tan, H.H. i H.H. Ng 2000. The catfishes (Teleostei: Siluriformes) of central Sumatra. J. Nat. Hist. 34:267-303.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Varium et mutabile semper femina

Varium et mutabile semper femina és una locució llatina que surt de l'Eneida de Virgili. N'existeixen diverses variants que insinuen el prejudici: «la dona sempre és una cosa inconstant i mudadissa».

## Origen i variants

En la gramàtica llatina clàssica, la frase que surt de l'Eneida de Virgili està citada com un exemple de la combinacíó d'un predicat neutre (varium et mutabile) amb un subjecte femení (femina), que significa «la dona és una cosa inconstant» i no la dona és inconstant. Isidor de Sevilla va escriure «Nam varium et mutabile est testimonium semper femina producit» ('El testimoniatge que una dona produeix sempre és inconstant i mudadís'). El poeta neerlandès Joost van den Vondel va traduir la frase clàssica per "Una femella sempre és frívola i voluble" i el poeta Ben Hoogland va respondre: «Què voldries provar amb tal crit?».
En l'òpera Rigoletto de Giuseppe Verdi, el libretto de Francesco Maria Piave s'escriu: La donna è mobile, Qual piuma al vento, Muta d'accento — e di pensiero (italià) ('La dona és inconstant, com una ploma al vent, canvia d'accent, i de pensament').

## Referències

* ↑ Vergili, Eneida, 4, 569/570
* ↑ Ludwig Ramshorn, «Subject und Prädicat», Lateinische Grammatik, F.C.W. Vogel, 1830, pàgina 274
* ↑ Ernst Lautenbach, Latein - Deutsch: Zitaten-Lexikon: Quellennachweise, Münster, LIT Verlag, pàgina 267, ISBN 9783825856526 (en català: Lèxic de citacions llatí-alemany)
* ↑ «Een wijf is altijd wuft en wispelturig» (neerlandès)
* ↑ «Wat wil je nu bewijzen met zo’n kreet»(neerlandès) a: Ben Hoogland, «Varium Et Mutabile Semper Femina», Het vrije vers, 26 de setembre de 2010
# Krama

Krama (aliatge en grec) és un grup de fusió mediterrània amb músics residents a València i fundat el 2004 pel guitarrista grec Spyros Kaniaris. Van guanyar el Premi Ovidi Montllor de Folk 2010 pel seu àlbum Afluències, disc conjunt amb el grup Aljub.

## Discografia

* Heptagrama (2007)
* Afluències (2009) (disc conjunt amb Aljub)
* Nipenthí (2013)

## Premis

* Premi Mediterrania 2008, Fira d'Espectacles d'Arrel Tradicional Mediterrània (Manresa)]
* Premis Ovidi Montllor, ganadores en la categoria del millor disc Folk 2010.
* Finalistes Premis Ovidi Montllor en la categoria del millor disc Folk 2014.

## Referències

* ↑ «Música en valencià per primera vegada a l’Egipte amb Rafel Arnal feat.Krama», 15-03-2014. [Consulta: 29 maig 2024].
* ↑ «KRAMA- Nipenthí (nuevo disco)» (en castellà). [Consulta: 29 maig 2024].
* ↑ Enderrock.cat. «Aljub i Krama: fang i folk | Enderrock.cat». [Consulta: 29 maig 2024].
# Ajuntament de Batea

L'Ajuntament de Batea és un edifici del municipi de Batea (Terra Alta) inclòs en l'Inventari del Patrimoni Arquitectònic de Catalunya.

## Descripció

Aixecat durant el segle xix sobre construccions anteriors, és un edifici de tres plantes amb un pati interior on hi ha escales principals. A la planta baixa té una porxada que lliga amb les dels edificis veïns formant una seqüència coberta des de la plaça i que segueix pel carrer Major; el seu porxo està format per tres arcs de pedra de mig punt sobre pilars, amb àbacs, quadrats damunt bases.
El seu sostre és de bigues de fusta amb revoltons a la catalana. Les dues plantes superiors estan separades per una cornisa. La baixa té balcons i l'altra finestres i un balcó centrat.
La façana, perfectament simètrica, està coronada per una mena de frontó arrodonit al mig del qual hi ha un rellotge i una campana amb estructura metàl·lica per sobre. També hi trobem un escut de la vila esculpit.
Els laterals tenen una cornisa motllurada i coberta de teula àrab. L'interior ha estat restaurat posteriorment amb una gran profusió de manises.

## Referències

* 1 2 3 4 «Ajuntament de Batea». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2015].

## Enllaços externs

* «Ajuntament de Batea». Mapa de recursos culturals. Diputació de Tarragona.
# Fotogramas de Plata 1970

El lliurament dels 21è Premis Fotogramas de Plata, corresponents a l'any 1970, lliurats per la revista espanyola especialitzada en cinema Fotogramas, va tenir lloc el 31 de gener de 1971 a la residència de la família Nadal, propietària de la revista, al barri de Pedralbes (Barcelona). Fins aquesta edició els premis eren anomenats Placa San Juan Bosco. Es va dissenyar una nova placa dels escultors Xavier Corberó i Olivella, Juli Guasch i Mitjans i Robert Llimós i Oriol. En aquesta edició es va entregar per primer cop el Fotogramas de Plata a la millor activitat musical.

## Candidatures
### Millor intèrpret de cinema espanyol

| Intèrpret | Pel·lícula | Resultat |
| Fernando Rey | Tristana | Guanyador |
| Francisco Rabal | Cabezas cortadas | Finalista |
| Terele Pávez | Fortunata y Jacinta | Finalista |
| José Luis López Vázquez | ¡Vivan los novios! | Finalista |
| Lola Gaos | Tristana | Finalista |

### Millor intèrpret de cinema estranger

| Actriu | Pel·lícula | Resultat |
| Lee Marvin | Paint Your Wagon | Guanyador |
| Richard Harris | Un home anomenat Cavall | Finalista |
| Sophia Loren | Els gira-sols | Finalista |
| Faye Dunaway | El compromís | Finalista |
| Kirk Douglas | El compromís | Finalista |

### Millor intèrpret de televisió

| Intèrprete | Sèrie de televisió | Resultat |
| Julieta Serrano | Teatro de siempre | Guanyadora |
| Mary Carrillo | Las tentaciones | Finalista |
| Emma Cohen | Estudio 1 | Finalista |
| Emilio Gutiérrez Caba | Estudio 1 | Finalista |
| Marisa Paredes | Novela | Finalista |

### Millor activitat musical

| Intèrpret | Resultat |
| Joan Manuel Serrat | Guanyador |
| Mari Trini | Finalista |
| Núria Feliu | Finalista |
| Víctor Manuel | Finalista |
| Miguel Ríos | Finalista |

## Referències

* ↑ Las "Placas de Plata" del Nuevo Fotogramas, La Vanguardia, 29 de gener de 1971
* ↑ Brillante fiesta cinematográfica para la entrega de las Placas "Nuevo Fotogramas", la Vanguardia, 2 de febrer de 1971
* ↑ Modificaciones en los premios de cinematografía de la revista "Nuevo Fotogramas", El País, 28 de gener de 1971

## Vegeu també

* Medalles del Cercle d'Escriptors Cinematogràfics de 1970
* 15a edició dels Premis Sant Jordi de Cinematografia

## Enllaços externs

* Consulta dels Fotogramas de Plata de l'any a l'IMDB
# Datxni

Datxni (en rus: Дачный) és un poble (un possiólok) de l'óblast de Nóvgorod, a Rússia, segons el cens del 2010 tenia 18 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Fontiveros

Fontiveros és un municipi de la província d'Àvila, a la comunitat autònoma de Castella i Lleó. És el lloc de naixement del poeta i místic castellà San Juan de la Cruz.

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 13 agost 2021].
# Sinàpne

Sinàpne (en (ucraïnès): Синапне, en rus: Синапное) és un poble de la República Autònoma de Crimea, a Ucraïna, que el 2014 tenia 293 habitants. Pertany al districte de Bakhtxissarai. Fins al 1945 la vila es deia Ulú-Salà, i fins al 1962 Zelene.

## Població

Segons les dades del 2001 la composició de la població de la vila de Sinàpnoie d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Varisella

Varisella és un comune (municipi) de la ciutat metropolitana de Torí, a la regió italiana del Piemont, situat a uns 25 quilòmetres al nord-oest de Torí. A 1 de gener de 2019 la seva població era de 830 habitants.
Varisella limita amb els següents municipis: Fiano, La Cassa, Val della Torre, Vallo Torinese, Viù i Givoletto.

## Referències

* ↑ «Resident population on 1st january» (en anglès). ISTAT. [Consulta: 12 abril 2020].
# Kralendijk

Kralendijk és la capital i el port principal de l'illa de Bonaire, a les Antilles Neerlandeses. La llengua que es parla a la ciutat és el papiamento, però el neerlandès i l'anglès hi són molt freqüents. En neerlandès, el nom de la ciutat vol dir "barrera de corall" o "dic de corall". El nom en papiamento de la ciutat és Playa. L'any 2006 hi vivien 3.061 persones.
Al davant de la costa de Kralendijk hi ha l'illa deshabitada de Klein Bonaire, que és un paradís del submarinisme. S'hi pot arribar amb taxi aquàtic.

## Enllaços externs

* Bonaire Reporter - Diari local
# Central tèrmica de Son Reus

La central tèrmica de Son Reus és una central elèctrica de cicle combinat de Mallorca situada al municipi de Palma. Funciona amb gasoil com a combustible principal, per bé que també pot cremar gas natural. Consta de dos grups tèrmics denominats Son Reus I i Son Reus II. La seva potència elèctrica total és de 215 MWe. Es va acabar de construir el 2005. És propietat d'Endesa.

## Enllaços externs

* Central de Son Reus
# Forn del Prat Romagós

El Forn del Prat Romagós és una obra del Port de la Selva (Alt Empordà) inclosa a l'Inventari del Patrimoni Arquitectònic de Catalunya. Situat al sud-oest del nucli urbà de la població del Port de la Selva, prop de la cala Taballera i la masia de la Birba, a ponent del prat Romagós.

## Descripció

Forn de planta circular d'uns dos metres de diàmetre interior que ha perdut l'estructura de la coberta, tot i que es manté en una alçada considerable. El mur presenta un metre i mig de gruix aproximat. L'accés a l'interior està ubicat a migdia i presenta un arc de perfil apuntat bastit amb lloses de pissarra de mida més gran que la resta del parament, disposades en horitzontal. Una d'aquestes peces fa de llinda. L'obertura està atrompetada vers l'exterior, amb una amplada inferior a la banda de dins respecte l'exterior.
L'aparell és de grans rebles de pissarra i, alguns, de marbre de la contrada. A la part posterior del forn hi havia una esplanada amb una rampa d'accés, sostinguda amb una paret seca.

## Història

Segons els arxius del COAC, el forn és datat entre els segles XVI-XVIII.

## Referències

* 1 2 3 4 «Forn del Prat Romagós». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 octubre 2017].
# Varistor

Un varistor és un component electrònic amb un característic corrent - tensió no lineal. El nom prové de la contracció de les paraules resistor i variable. També són coneguts com a VDR (resistors dependents del voltatge). La funció del varistor és conduir significativament el corrent al seu través quan la tensió a la que està sotmès és excessiva (sobretensió). Els varistors són emprats sovint per a protegir xarxes i circuits elèctrics contra pics elevats de tensió incorporant-los en el circuit a protegir de manera que, quan s'activen com a conseqüència d'una sobretensió, ofereixen un camí alternatiu al seu través als corrents elevats generats com a conseqüència d'aquesta, mantenint els corrents excessius allunyats dels components sensibles del circuit que protegeixen.

## Aplicacions

Les principals utilitats dels varistors:
* Protecció de línies de telecomunicació.
* Protecció de tota classe d'equipament electrònic.

## Principals fabricants

Fabricants més destacats de varistors a 19.1.2017:
Bourns, Epcos/TDK, Littelfuse, Vishay, Würth electronik, Kemet, KOAspeer, Panasonic,Murata, Semitec, Shindengen, United chemi-con, AVX, AEM

## Vegeu també

* Sobretensió
* Resistència de baix valor
* Díode supressor de voltatge transitori
* Fusible rearmable PTC
* TVS

## Referències

* ↑ «Varistor and the Metal Oxide Varistor Tutorial» (en anglès). Basic Electronics Tutorials, 06-08-2014.
* ↑ «Varistor or Voltage Dependent Resistor (VDR) » Resistor Guide» (en anglès). http://www.resistorguide.com/.
* ↑ «Varistor Applications | PowerGuru - Power Electronics Information Portal». Arxivat de l'original el 2017-02-01. [Consulta: 19 gener 2017].
* ↑ «varistor | Mouser Electronics, Inc. España» (en espanyol europeu). [Consulta: 19 gener 2017].
# Keren Hayesod

Keren Hayesod (en hebreu: קרן היסוד) anomenada també United Israel Appeal, és una organització sionista amb seu a Jerusalem. Aquesta entitat gestiona les finances d'organitzacions com: el fons nacional jueu, l'organització sionista mundial i l'agència jueva. Keren Hayesod va ser fundada per un decret del comitè sionista de Londres en 1920, i es va constituir com a organització en 1921.
Amb la creació de l'Estat d'Israel, l'organització Keren Hayesod va cobrir una part de les despeses de l'esforç d'immigració i integració, va finançar els assentaments, la seguretat, la formació professional, la gestió dels recursos hídrics, les obres públiques, les ajudes per atur, la construcció i la inversió en les empreses financeres principals, en les empreses productores d'electricitat, les plantes mineres del Mar Mort i l'empresa naviliera nacional Zim Integrated Shipping Services.
Fins a 1948, l'associació Keren Hayesod va recuperar la suma de 143 milions de dòlars estatunidencs, la qual cosa va permetre finançar la immigració i l'absorció de mig milió d'immigrants, i va ajudar a fundar 257 assentaments en tota la superfície d'Israel.
Des del naixement del país, Keren Hayesod compleix amb les seves funcions, en col·laboració amb l'Estat d'Israel, en els camps de la immigració, la integració social i els assentaments. Els pressupostos disponibles provenen principalment de milionaris jueus que viuen en la diàspora. Es beneficien d'aquestes ajudes 1.400.000 immigrants procedents de diversos països del món.
Keren Hayesod també ajuda igualment a 96.000 menors immigrants, pels quals ha creat i desenvolupat 500 assentaments agrícoles. Keren Hayesod ha construït també 250.000 habitatges, ha fundat llogarets on ha instal·lat a 250.000 immigrants, ha creat escoles d'aprenentatge intensiu de l'idioma hebreu, en les quals estudien 100.000 immigrants. L'organització Keren Hayesod està activa en 60 països i finança el treball de l'Agència Jueva per la Terra d'Israel. Al capdavant de l'organització hi ha un comitè amb seu a Jerusalem.

## Referències

* ↑ www.jewishvirtuallibrary.org/
# Festival de Cinema de Ruanda

El Festival de Cinema de Ruanda és un festival de cinema celebrat el juliol de cada any a Kigali, Ruanda. El Festival de Cinema de Ruanda ha guanyat reconeixement mundial a través dels anys i s'ha convertit en un dels principals esdeveniments cinematogràfics d'Àfrica.

## Història

El Festival de Cinema de Ruanda va ser fundada el 2005 per Eric Kabera. Presentat pel Rwanda Cinema Center, una organització que té com a objectiu promoure la indústria cinematogràfica del país. El Festival de Cinema de Ruanda, sobrenomenat "Hillywood" a causa del sobrenom de "Terra dels mil de Turons", és un festival itinerant. A causa del desig de Kabera per mostrar la pel·lícula a la més àmplia de les audiències possibles, el festival es realitza no només a la capital Kigali, sinó que les pel·lícules, especialment les realitzades pels directors de cinema ruandesos, també són exhibides a les zones rurals d'arreu del país en pantalles inflables. Més recentment, Kabera ha declarat que el Festival deixarà de centrar-se únicament en la qüestió del genocidi i ho farà més en "altres problemes socials" de la Ruanda moderna.

## Premis Silverback

Els Premis Silverback foren convocats després que van rebre el patrocini de la firma londinenca Hard Media amb el Festival de Cinema de Ruanda.
* Premi Hillywood
* Premi East Africa
* Premi al Millor Documental
* Premi a la Millor Pel·lícula
* Premi al Millor Curt
* Premi al Millor Director
* Premi de Resistència
* Premi Ruanda tal com és vista arreu del món
* Premi a l'Audiència
* Out of Africa: Films on Africa

## Referències

* ↑ «Còpia arxivada». Arxivat de l'original el de maig 9, 2012. [Consulta: d’octubre 9, 2018].
* ↑ Kisambira, Timothy. Rwanda: The Golden Experience of the Silver Screen, AllAfrica.com, April 6, 2008. Accessed February 26, 2009.
* ↑ Gathoni, Peninnah. Fifth Film Festival to be held in June, The New Times, 2009. Accessed February 26, 2009.
* ↑ Bloomfield, Steve. "Welcome to Hillywood: how Rwanda's film industry emerged from genocide's shadow". The Independent. August 30, 2007. Accessed February 26, 2009.
* ↑ "Don't mention the genocide: Rwanda film industry moves on, Australian Broadcasting Corporation. March 28, 2008. Accessed February 26, 2009.
* ↑ «Còpia arxivada». Rwanda Film Festival [Consulta: d’octubre 9, 2018]. Arxivat August 16, 2012$^{[Datemismatch]}$, a Wayback Machine. «Còpia arxivada». Arxivat de l'original el d’agost 16, 2012. [Consulta: d’octubre 9, 2018].

## Enllaços externs

* Festival de Cinema de Ruanda Arxivat 2020-01-29 a Wayback Machine.